Breds Dorifs
Bredfords Klods Dorifs (angļu: Bradford Claude Dourif; dzimis 1950. gada 18. martā) ir amerikāņu aktieris. Pazīstams ar Čakija ierunāšanu "Bērnu spēlītes" filmu sērijā (1988—pašlaik). Piedalījies arī episkajās fantāzijas filmās "Gredzenu pavēlnieks: Divi torņi" (2002) un "Gredzenu pavēlnieks: Karaļa atgriešanās" (2003). Par lomu Miloša Formana filmā "Kāds pārlaidās pār dzeguzes ligzdu" (1975) Dorifu nominēja Amerikas Kinoakadēmijas balvai kategorijā "Labākais aktieris otrā plāna lomā". Piedalījies arī tādās filmās kā "Loras Marsas acis" (Eyes of Laura Mars, 1978), Wise Blood (1979), Heaven's Gate (1980), "Regtaims" (Ragtime, 1981), "Kāpa" (1984), "Zilais samts" (1986), Mississippi Burning (1988), The Exorcist III (1990), "Nakts krāsa" (Color of Night, 1994), "Svešie: Atdzimšana" (Alien Resurrection, 1997), Halloween (2007) un "Sliktais policists" (Bad Lieutenant: Port of Call New Orleans, 2009).